Maškare

Bliži se i taj dan

u kojem je sve kao čarobni san.

Djeca mu se vesele najviše,

princeza i prinčeva ima sve više i više.

U sav glas ulice se ore:

„Novčić, novčić za bombončić,

jajce za rezance!“

Košarica je bombona puna,

a nađe se tu i pokoja kuna.

Svi se spremaju za ovogodišnji maskenbal,

sve nas je pogodio šarenih maski val.

Vuk i ovca zajedno će zaplesati,

medvjed ovu zimu neće prespavati.

Najbolji prijatelji postaju zec i lisac,

odlično nadahnuće ovdje nađe svaki pisac.

Tu je i gradska povorka –

veselju ovom nema krajnjeg roka.

Svakakvih maski tu se nađe,

u srcima našim sjećanje

ostaje.

Andrea Stipančević, 6.a